Številka: 020-18/2019-31933

Datum: 11.07.2019

**Zadeva: OBVESTILO ZA VRTCE IN STARŠE - izpis iz vrtca in uveljavljanje pravic iz**

**javnih sredstev**

Spoštovani,

z ozirom na številna vprašanja staršev, ki imajo otroke vključene v vrtce, vam posredujemo informacije in prosimo, da jih posredujete vašim zaposlenim in staršem. V kolikor ocenjujete, da je smiselno, vam v prilogi posredujemo obvestilo, ki ga lahko izobesite na vaši oglasni deski.

Centri za socialno delo (v nadaljevanju CSD), odločamo o pravici do znižanega plačila vrtca in pri tem opozarjamo, da izpis otroka iz vrtca, kar se v poletnih mesecih dogaja pogosteje, vpliva na to pravico le v nekaterih primerih, zato ni potrebno vsak izpis iz vrtca javljati kot spremembo!

**Starši morajo na CSD javiti izpis otroka iz vrtca le v primerih**:

* ko je izpisan otrok mlajši od 4 let (tak izpis iz vrtca ni vezan na vstop v OŠ) - družini pripada višji otroški dodatek za čas do dopolnjenega 4. leta starosti otroka;
* ko je v vrtec vpisanih več otrok iste družine in po izpisu enega ali več otrok, eden ali več otrok ostane v nadaljevanju še vedno vpisanih v vrtec – CSD mora ponovno odločati o pravici do znižanega plačila vrtca, ker se na novo določi pravico-plačilo za otroka/e, ki ostanejo v vrtcu.

V primerih torej, ko je v vrtec vpisan le en otrok, ki je starejši od 4-ih let ali se tega izpiše zaradi vstopa v OŠ, staršem tega ni potrebno javiti CSD, ker ne vpliva na pravice iz javnih sredstev in ob tej spremembi CSD ne izdaja nove odločbe.

Za vse dodatne informacije, ki jih v okviru vrtca potrebujete, lahko kontaktirate Vodjo Službe za uveljavljanje pravic iz javnih sredstev CSD Južna Primorska, Eriko Tul Skok, na elektronski naslov [erika.tul@gov.si](mailto:erika.tul@gov.si).

Za sodelovanje se vam zahvaljujemo in vas lepo pozdravljamo.

Pripravila:

Erika Tul Skok, univ.dipl.soc.del. Tjaša Rodman, univ.dipl.soc.del.

Vodja službe ZUPJS v.d. direktorice, l.r.

Priloga:

* Obvestilo za na oglasno desko

Poslati:

* Vsem vrtcem